open-index/open-wikipedia-markdown huggingface dataset:
Den gylne porten (Jerusalem)

:*Denne artikkelen er om porten i Jerusalem. For andre betydninger, se [[Den gylne porten]].*

**Den gylne porten**, som den er kalt i kristen litteratur, er den eldste av de eksisterende portene til gamlebyen i Jerusalem. Ifølge jødiske tradisjoner pleide *Shekhinah* (שכינה) (guddommelig tilstedeværelse) å dukke opp gjennom denne porten, og vil komme igjen når Messias kommer og en ny port erstatter den eksisterende; det er derfor jøder brukte å be om nåde for den tidligere porten som lå på dette stedet. Porten har fått navnet *Sha'ar Harachamim* (שער הרחמים), **Nådens port**, på grunn av dette.  På arabisk er den kjent som *Det evige livs port*. Tidligere har porten vært kjent som **Den nydelige porten**. 

Rester etter en mye eldre port datert tilbake til Det andre jødiske tempelets tid har blitt funnet. Den nåværende porten ble sannsynligvis bygd på 520-tallet. En alternativ teori fremholder at den ble bygd i siste del av det 7. århundret av bystantiske håndverkere ansatt av Umayyad-kalifene.

## Referanser


## Eksterne lenker
*
Ryder Cup 2008

**Ryder Cup 2008**, 19. til 21. september 2008, var den 37. utgaven av Ryder Cup Matches, en lagkonkurranse i golf mellom USA og Europa.  Arrangementet alternerer mellom Europa og USA, og ble denne gangen avholdt i USA, på Valhalla Golf Club i Louisville, Kentucky.

Etter at Europa hadde vunnet 3 ganger på rad, kunne hjemmelaget USA heve pokalen for første gang siden 1999.

## Lagene

### USA
USAs kaptein var Paul Azinger.  Visekapteiner var Olin Browne, Raymond Floyd og Dave Stockton.

*(*=Kapteinens valg.)

### Europa

Nick Faldo ledet Europas lag.  Visekaptein var Jose Maria Olazabal.

*(*=Kapteinens valg)

Europa hadde vunnet turneringen de siste 3 gangene, og var favoritter før start.

## Resultater
### Fredag

### Lørdag

### Søndagens single-matcher

## Eksterne lenker
* 
* Ryder Cup
* USAs Ryder Cup-ranking
Mona Lange

**Mona Lange** (født 1946) er en norsk oversetter.

For sine oversettelser er hun belønnet med Bastianprisen, Kultur- og kirkedepartementets oversetterpris for barne- og ungdomslitteratur og Bokklubbenes skjønnlitterære oversetterpris. Videre mottok hun i 2008 den internasjonale oversetterforeningens Aurora Borealis pris for skjønnlitterær oversettelse, der begrunnelsen var oversettergjerningen som helhet, med spesiell vekt på Mona Langes oversettelser av afrikansk litteratur.

## Priser
* 1990 – Riksmålsforbundets oversetterpris, for oversettelse av Emmanuel Dongalas *Vindmannen*
* 1991 – Bastianprisen, for oversettelse av Emmanuel Dongalas *Vindmannen*
* 1993 – Kultur- og kirkedepartementets oversetterpris for barne- og ungdomslitteratur, for oversettelse av Fran Leeper Buss *Spurvens reise*
* 2005 – Bokklubbenes skjønnlitterære oversetterpris
* 2008 - The Aurora Borealis Prize for Outstandig Fiction Literature, utdelt av the International Federation of Translators 
## Referanser
Åttekanten skole

**Åttekanten skole** var en barneskole i Hvaler kommune i Østfold som er tegnet av Ole Arnt Arntzen og Nils Peter Solheim, og åpnet sine dører i 1968. Den var frem til slutten av skoleåret 2006 både barneskole og ungdomsskole på Vesterøy, men ble gjort om til kun barneskole, etter at det ble felles ungdomsskole på Hvaler samme år.

Skolen hadde ca. 150 elever i trinnene 1.–7. klasse.
Siste rektor ved skolen var Øystein Dolve. Skolen ble lagt ned i 2021, samme år ble det etablert ny skolestruktur og sammenslåing av Hvalerøyenes 3 skoler til 1. Hvaler barne- og ungdomsskole hadde første skoledag 18. august 2021 (SFO åpnet dørene 2. august) Rektor ved den nye skolen er Øystein M. Lande

## Eksterne lenker
* Skolene i Hvaler kommune
Karin Nordstad

**Karin Nordstad** (tidligere gift Søraunet, født 1. juli 1967 i Hattfjelldal) er en norsk politiker som var ordfører i Vikna kommune fra 2003 til 2011, valgt for Kristelig Folkeparti.

Hun vokste opp i Hattfjelldal som datter av gårdbruker Ørnulf Nordstad og hustru Solrun Fenes. Hun flyttet til Vikna i 1988. Hun er utdannet agronom fra Val landbruksskole og har drevet gård med melke- og kjøttproduksjon.

Hun var varaordfører i Vikna kommune fra 1999 til 2003 og ordfører fra 2003 til 2011. Hun var KrFs 2. vararepresentant til Stortinget fra Nord-Trøndelag fra 2001 til 2005, leder i Nord-Trøndelag KrF fra 2005 til 2008 og varamedlem av KrFs sentralstyre. Hun tilhørte venstresiden i partiet, og har blitt kalt «Røde Karin», hvilket også henspiller på hennes rødlige hårfarge. Hun var innstilt som førstekandidat på KrFs stortingsvalgliste i Nord-Trøndelag foran stortingsvalget i 2013, men tapte i en avstemning mot Johan Fossan. Hun meldte seg ut av KrF i januar 2019, da partiet gikk i regjering med blant andre FrP.

I 2019 ble hun valgt inn i Grong kommunestyre for Miljøpartiet De Grønne.

Karin Nordstad er gift med Erik Seem, tidligere ordfører i Grong. Hun har barn fra et tidligere ekteskap. Hun har vært ansatt i Den norske kirke som ansvarlig for konfirmasjonsundervisningen i Nidaros bispedømme. Hun har også arbeidet med bolyst- og næringsutviklingsprosjekter.

## Referanser


## Eksterne lenker
*
Sicydiinae

* *[[Awaous]]*
* *[[Chiramenu]]*
* *[[Cotylopus]]*
* *[[Lentipes]]*
* *[[Sicydium]]*
* *[[Sicyopterus]]*
* *[[Sicyopus]]*
* *[[Stiphodon]]*

**Sicydiinae** er en gruppe kutlinger. Det fleste artene lever i ferskvann, men enkelte er katadrome og har et yngelstadie i havet.

## Litteratur
* 

## Eksterne lenker
*
Fornorsking (språk)

**Fornorsking** er prosessen med å finne nye, norske ord for importord i norsk språk. Fornorsking må ikke forveksles med norvagisering, som bare innebærer å gi importord en norsk skrivemåte.

Eksempler på fornorsking er *etterbarberingsvann* for *after shave* og *kollisjonspute* for *air bag*.

Det er Språkrådet som har ansvar for å vedta nye skrivemåter, men ikke alle nye skrivemåter slår an. Et eksempel er forkortelsen PD for Personlig Datamaskin, som er i liten bruk i forhold til den engelske forkortelsen PC.

## Referanser
Hoppe bukk

**Hoppe bukk** er en barnelek der deltakerne hopper over hverandre i det de står på huk, eller bøyer seg fremover med hendene på låret.

## Teknikk
Deltakeren tar et kort løpstilløp bakfra og setter hendene på ryggen på deltakeren foran og hopper over. Leken går med kun to spillere, men den er vel så morsom med flere utøvere som står på rekke. Når en utøver har hoppet over alle deltakerne stopper denne og stiller seg parat til å la de andre hopp over seg. Hvor høyt utøverne velger å stå i huk-posisjon bestemmer vanskelighetsgraden i leken. Rekken vil sakte bevege seg fremover, og leken kan brukes for å forflytte en gruppe barn fra et sted til et annet. Leken er ikke uvanlig i barneidrettsskoler eller under lignende aktivitetstilbud.

### Varianter
En variant er at annehver spiller stiller seg med spredte bein slik at utøverne må hoppe og krype annenhver gang.

Leken kan kobles til andre leker som for eksempel sisten, der en variant er *sisten på huk*, og utøverne som er tatt blir fri dersom en medspiller hopper bukk over dem.

File:Boys playing Leapfrog.jpg|«Gutter som hopper bukk» (*Boys Playing Leapfrog*) av fotopioneren Eadweard Muybridge. Bildeserien er del av Muybridges prosjekt med å dokumentere bevegelser hos mennesker og dyr på 1880-tallet.

## Eksterne lenker
*
Legeattest

**Legeattest** eller **legeerklæring** er en erklæring fra lege om et medisinsk forhold som kan innebære økte rettigheter for en person, enten som bevis på at personen tilfredsstiller bestemte helsekrav for eksempel for et sertifikat, eller det kan være erklæring om en tilstand eller sykdom som berettiger en dispensasjon for personen.

Det skal alltid fremgå av en legeattest hva attesten skal brukes til.

For en del legeattester er det laget ferdige skjemaer der det både er spørsmål med svarmulighet som avkryssing eller felt for enkle beskrivelser. Dette gjelder legeattester for førerkort for bil/buss/lastebil og for fly, eller sertifikat for dykking, fallskjermhopping, seilflyging, eller tjeneste som sjømann, oljeplattformarbeider.

Mange kommuner har egne skjemaer for legeerklæring spesielt med sikte på å oppdage tuberkulose hos de som skal ansettes  i pleie og omsorgssektoren og som lærer og førskolelærer.

Sykemelding og erklæring om arbeidsuførhet til NAV / trygdekontorene er betingelse for å få utbetalt sykepenger utover egenerklæringsdagene.

En del personer får legeerklæring for å slippe å bruke bilbelte. Dette kan være aktuelt ved sykdom eller skade i brystkassen, eller ved spesielle angsttilstander.

En dødsattest og melding om fødsel er viktige for vedlikehold av folkeregisteret og er viktige meldinger i et organisert samfunn.

Det er ikke uvanlig at skoleelever ber om legeattest for å få fravær godkjent som lovlig fravær. Det kan spørres om disse elevene burde ha med en rekvisisjon på legeerklæring fra skolen som kunne være grunnlag for bedre formulering og vurdering av legeerklæringen i forhold til aktuelt fravær.

Likningskontorene krever legeerklæring dersom en skattyter vil ha fradrag fra skattbar inntekt for utgifter på grunn av sykdom. Tidligere måtte alle diabetespasienter ha slik erklæring på grunn av større utgifter på grunn av spesielt kosthold. De siste årene er det ikke gitt fradrag på grunn av kostholdet for diabetes, fordi myndighetene mener at den kosten diabetikerne skal ha er den samme som et vanlig sunt norsk kosthold.

Ved utstedelsen av legeerklæring har legen en kontrollfunksjon overfor pasienten. Dette er en annen funksjon enn behandlerrollen eller funksjonen legen har i andre sammenhenger som pasientens advokat. Fastlegeordningen premierer populære leger ved at flere innbyggere ønsker å stå på den populære legens fastlegeliste. Dette kan komme i konflikt med legens rolle som kontrollinstans ved utstedelse av legeattester.
Distrikt (Kina)

**Distrikter** 市辖区 (*Shìxiáqū*) er i kinesisk kontekst en administrativ territoriell enhet på fylkesnivå. I 2008 fantes det 856 distrikter i Folkerepublikken. Det dreide seg om de særlig bymessige områder. 

Med unntak av i de fire byprovinsene i Folkerepublikken (Beijing, Tianjin, Shanghai, Chongqing) er distriktene en tertiær administrativ inndeling. I byprovinsene mangler det sekundære administrative nivå (prefekturene). 

Utad fremstår distriktene ofte som selvstendige byer (og ofte var de tidligere «uavhengige» byfylker), og som i andre land omfatter de ofte det landlige omlandet til den egentlige bymessige tettbebyggelse.
Vibeke Stjern

**Vibeke Stjern** (født 1972) er en norsk politiker (Ap). Hun var ordfører i Åfjord kommune i Trøndelag fra 2007 til 2023. Stjern var lærer ved Åset skole før hun ble ordfører.

## Referanser
Kjempeedelgran

**Kjempeedelgran** (*Abies grandis*) er et bartre i slekten edelgraner. Treet har sitt naturlige utbredelsesområde langs nordvestkysten av USA nord til Vancouver og det sørlige Alberta i Canada. Mot sør strekker arten seg langs kysten et stykke inn i California, og overlapper her med redwood-skogene.

Kjempeedelgran foretrekker god jord og vokser ofte ispedd i skoger av kjempelerk, vestlig hvitfuru, douglasgran, vestamerikansk hemlokk og kjempetuja. Den blir opp til 70&nbsp;m høy med en stammediameter på 200&nbsp;cm. Kjempeedelgran kan vokse i Norge og er plantet noen få steder som pryd- eller skogstre. I lavlandet i Sør-Norge er kjempeedelgran det bartreslaget som vokser raskest.

Virket er ikke spesielt sterkt eller holdbart. Det har en lys farge og kan brukes til fremstilling av cellulose.

Det finnes to variteter av arten:
* *Abies grandis* var. *grandis*
* *Abies grandis* var. *idahoensis*

## Referanser




## Litteratur
* 
* 
* 

## Eksterne lenker
*
Karmin

**Karmin** eller **karminrødt**, er et kraftig rødt fargestoff, som framstilles fra cochenillelus. Karmin er egentlig et giftstoff som lusen produserer som beskyttelse overfor predatorer (rovdyr). 

## Bruk
Karmin er en rød farge og brukes til farging av kosmetikk, godterier, leskedrikker, og lignende. Det brukes også til farging av tekstiler.

Karminrødt er også en vanlig farge i en kunstners palett. 

Karmin ble tatt i bruk i Norge på slutten av 1700-tallet, da man begynte å importere det fra blant annet Mexico.

På slutten av 1900-tallet lyktes det å syntetisk fremstille et fargestoff som var svært likt karmin, og bruken av «ekte karmin» gikk sterkt tilbake. I nyere tid har bruken igjen økt. 

Karmin brukes som tilsetningsstoff mange matvarer. Karmin gir rødfargen kalt *campari* i mat og drikke, og har E-nummer: E120. Bruken har vært omstridt i flere land fordi den kan i svært sjeldne tilfeller forårsake alvorlige allergiske reaksjoner, og i verste fall anafylaktisk sjokk. Karmin har også vært sitert i astmapatologi.

I kosmetikk er karmin brukt blant annet i leppestift. 

Særlig i farger for kunstnere blir fargestoffet brukt, siden kvalitet er viktig og at det har gode egenskaper. Til annen maling brukes helst kunstig fremstilt karminfarge.

## Cochenille
: *hovedartikkel: [[Cochenillelus]]*

Karmin framstilles fra cochenillelus, (*Dactylopius cocchus*), en art som lever på kaktuser. Slekten *[[Dactylopius]]* har mange svært nærstående arter som er vanskelige å skille fra hverandre. Mange av artene kan brukes til å fremstille fargestoffet *karmin*. De hører til i gruppen skjoldlus.  

Det er oppdrett av lusene flere steder. Opprinnelig finnes de i Sør-Amerika, men er innført til Kanariøyene, Spania, Algerie og Australia. Det er de voksne hunnene som brukes i produksjon av karmin, og de samles inn.  Etter at de er drept, tørkes de og er klar for salg. For å fremstille fargen knuses lusene til et pulver. For å fremstille fargen må pulveret kokes og tilsettes ulike ingredienser. 

## Referanser
Albert Larsen

**Albert Ludvig Larsen** (født 23. juli 1950 i Roan i Sør-Trøndelag) er en norsk politiker (H). Han vokste opp i en sjarkfiskerfamilie på Bessaker og bor på Hongsand. Han har arbeidet som bygningssnekker. Han gikk inn i politikken tidlig på 1980-tallet. Larsen var Roans ordfører fra 2003 til 2011, deretter medlem av kommunestyret og formannskapet frem til 2015, men brøt med Høyre i 2013 og satt resten av perioden som partiløs.

## Referanser
Inga Balstad

**Inga Johanne Balstad** (født 25. januar 1952 i Selbu) er en norsk regnskapsfører og politiker (Ap) som var ordfører i Selbu kommune 2007–2015. Sønnen Ole Morten Balstad etterfulgte henne som ordfører.

Etter folkeskolen og realskolen i Selbu gikk hun reallinjen ved Ole Vig gymnas i Stjørdal og studentfagkurs ved Trondheim økonomiske gymnas. Hun har også en halvårsenhet i informatikk fra Høgskolen i Sør-Trøndelag. Balstad var regnskapsassistent ved SINTEF 1973–1974 og lærervikar 1978–1985, deretter regnskapssekretær og senere regnskapsfører ved Selbu Økonomi & Regnskap 1986–2007.

Hun var medlem av Selbu kommunestyre 1984–1991 og 2003–2015, leder i skolestyret 1988–1991, medlem av formannskapet 2003–2015 og ordfører 2007–2015. Balstad ledet Selbu Arbeiderparti 1994–1996. Hun var medlem av Sør-Trøndelag fylkesting 1992–2003 og medlem av fylkesutvalget 1995–2003. Hun møtte også i 215 dager på Stortinget som vararepresentant fra Sør-Trøndelag mellom 1993 og 2001.

## Referanser


## Eksterne lenker
* 
* Ordføreren  – Selbu kommune
* Inga Balstads blogg
Thorleif Dahls kulturbibliotek

**Thorleif Dahls Kulturbibliotek** er en serie av klassiske europeiske bokverk som har blitt utgitt på norsk riksmål siden 1960 med støtte fra et fond etablert av Thorleif Dahl i 1956, Stiftelsen Thorleif Dahls Kulturbibliotek. Kulturbiblioteket omfatter skjønnlitterære verk, historie og filosofi. Fra 1978 til 2001 ble serien redigert av Asbjørn Aarnes. Stiftelsen Thorleif Dahls Kulturbibliotek har et nært samarbeid med Det Norske Akademi, og har støttet flere av dettes aktiviteter, herunder bokserien *Klassikerbiblioteket* og *[[Det Norske Akademis ordbok]]*. Stiftelsen finansier også Det Norske Akademis Pris.

## Utgivelser
### Antikkens litteratur

### Middelalderlitteratur

### Norrøn litteratur

### Nytiden fra 1500

## Andre serier med støtte fra Thorleif Dahls fond
### Klassikerbiblioteket

### Verdenslyrikkens mestere

### Norsk filosofi i det 19. århundre

## Referanser


## Eksterne lenker
* Thorleif Dahls Kulturbibliotek 50 år (PDF-fil)
Lou Ye

**Lou Ye** (kinesisk: 娄烨, pinyin: *Lóu Yè*, født 1965 i Shanghai i Kina) er en kinesisk filmregissør. Han ble utdannet ved Beijing filmakademi. Hans første film var fra 1993, (*Weekend Lover*), men den ble ikke satt opp før i 1995. Han fikk internasjonal berømmelse med sin andre film, *[[Suzhou River]]*. I 2006 kom *[[Summer Palace]]*, som handler om et ungt studentpar i Beijing under og etter Tiananmendemonstrasjonene i 1989. Filmen ble forbudt, og Lou Ye ble nektet å produsere nye filmer for fem år som straff. 

## Filmografi

## Referanser


## Eksterne lenker
*
Per Skjærvik

**Per Kristian Skjærvik** (født 16. mai 1953 på Stokkøya i Åfjord kommune) er en norsk politiker (Ap).

Han var ordfører i Rissa kommune fra 1998 til 2011. Han har også vært leder i Sør-Trøndelag arbeiderparti.

Han har vært leder for Fosen regionråd og hatt en rekke styrelederverv i flere bedrifter, blant annet som leder for konsernstyret i TrønderEnergi fra 2007 til 2021.

Per Skjærvik har tidligere jobbet i Postverket. Han er far til Rita Skjærvik.

## Referanser


## Eksterne lenker
*
Summer Palace

***Summer Palace*** (kinesisk originaltittel: 頤和園; på pinyin: *Yíhéyuán*) er en kinesisk-fransk romantisk dramafilm fra 2006 av regissøren Lou Ye. Den handler om en ung student (spilt av Hao Lei). Hun forlater sin lille hjemby nær Nord-Korea for å studere ved Pekinguniversitetet. Der blir hun intenst forelsket i og involvert med en medstudent. Året er 1989, og bakteppet er Demonstrasjonene på Den himmelske freds plass. Filmen følger de to idealistene gjennom 1990- årene og inn i 2000-årene, mens de blir desillusjonert og utvikler seg videre. Hovedpersonene følges til Wuhan, Chongqing, Berlin og Beidaihe.   

Deler av filmens navn henspiller på at paret ofte hadde sine stevnemøter i Sommerpalasset i Beijing.  

I Kina ble filmen forbudt og de involverte sanksjonert av myndighetene. 

## Roller
*Hao Lei som Yu Hong 
*Guo Xiaodong som Zhou Wei 
*Hu Lingling som Li Ti
*Zhang Xianmin som Ruo Gu 
*Cui Lin som Xiao Jun 
*Bai Xueyun som Wang Bo 

## Referanser


## Eksterne lenker
*
Hengdian World Studios

**Hengdian World Studios** (kinesisk: 横店影视城) er et av de største filmstudioer med store kulisser som finnes (2008) i Folkerepublikken Kina og i Asia. Det ligger i provinsen Zhejiang i byprefekturet Jinhua i byfylket Dongyang i storkommunenn Hengdian. 

Studioet drives av den privateide *Hengdiangruppen*, som ble grunnlagt av Xu Wenrong, en bonde som ble millionær. Studiet har også tilnavnet «Chinawood». 

Byggingen begynte i 1990-årene, og har pågått siden. Blant de senere tilskudd er en replika av Beijings gamle keiserlige sommerpalass. Andre større kulisser egner seg for filmer som skal utspille seg under Qin-dynastiet og Han-dynastiet. Her er også gatestrøk fra Guangzhou og Hongkong og palasser fra Ming- og Qing-periodene.  

## Eksterne lenker
*
Cannabis-saken 2008

**Cannabis-saken** refererer til de mange kriminalsakene der ulovlige cannabis-plantasjer ble oppdaget i Norge i 2007 og 2008. Saken ble etter hvert en av Norges største narkotikasaker noensinne.

## Bakgrunn
I november 2007 snublet brannmenn under utrykning tilfeldigvis over en stor cannabisfarm i Enger i Søndre Land, Oppland. Dermed startet opprullingen av det som trolig er et stort narkotikanettverk for produksjon av cannabis.

## Etterforsking
Kripos sa i en pressemelding i februar 2008 at de som etat «har et nasjonalt etterretningsansvar for narkotikasaker, og har siden slutten av januar involvert seg med etterretningsarbeid i hasjplantasjesakene. –&nbsp;Vi ser på hvilke knytninger som er mellom de ulike sakene, hvilke knytninger som er til utlandet og på hvilke bakmenn og nettverk som står bak, sier leder for taktisk etterforskningsavdeling i Kripos Atle Roll-Matthiesen». På et møte 5. mars skulle de foreløpige involverte politidistriktene og Kripos diskutere om etterforskningen skulle sentraliseres.

Kripos uttalte at sakene og plantasjene trolig kan forbindes videre til bakmenn i utlandet. Det er fellestrekk knyttet til både de involvertes vietnamesiske etnisitet, og den felles måten som plantasjene er bygget og drevet på. Både utstyret og metodene som ble brukt i dyrkningen, og tyvkoblingen av det elektriske anlegget på eiendommene har likhetstrekk på mange saker over hele landet.

Norsk politi uttalte at de mener at saken har koblinger til andre land, og nevner blant annet England, Nederland og Canada samt Norges naboland, Sverige og Danmark. Dansk politi deltok på et samordningsmøtet hos Kripos i Oslo 5. mars.

### Sakene
Tabellen under er en oversikt over funn som knyttes til saken, men det er pr 6. april 2008 ikke sikkert at alle sakene henger sammen.

### Siktelser og tiltale
Pr 5. mars 2008 er 80 personer mistenkt og siktet i saken for dyrking av den narkotiske planten, og over 40 av dem varetektsfengslet. Ni ulike politidistrikt (Follo, Gudbrandsdal, Hedmark, Oslo, Romerike, Søndre Buskerud, Vestfold, Vestoppland og Østfold) og Kripos samarbeider i saken.

3. april ble det kjent at politiet hadde mistanke til eieren av en butikkjede, de mente også at han stod bak de mange cannabisfarmene som er blitt avslørt. Vedkommende ble arrestert sammen med 4 andre personer, da politiet avdekket 500 cannabis-planter på en gård han eier i Enebakk i februar. Videre er hans telefonnummer funnet hos flere andre som er siktet i forbindelse med andre cannabis-funn andre steder. Personen nekter enhver straffeskyld.

## Referanser


## Eksterne lenker
* Morgenbladet: Plantasjer på Østlandet, Hvor plasserer de norske marihuanaplantasjene seg i den etablerte narkotikaøkonomien? Av Sveinung Sandberg, Christine Viland, Willy Pedersen.
Hannes Reichelt

**Johannes Reichelt**, kjent som **Hannes Reichelt**, (født 5. juli 1980 i Altenmarkt im Pongau) er en østerriksk alpinist.

1. desember 2005 vant han sitt første renn i verdenscupen, super-G-rennet i Beaver Creek. Han ble nummer ti i super-G-rennet i Vinter-OL 2006 i Torino. Han vant super-G-cupen 2007/08. I VM i alpint 2011 i Garmisch-Partenkirchen tok Hannes Reichelt sølv i super-G. I VM 2015 i Beaver Creek tok han gull i super-G.

## Resultater i verdenscupen i alpint

### Verdenscupseire

### Sammenlagtplasseringer

## Eksterne lenker
* 
*
Askeladdprisen (Norges bondelag)

**Askeladdprisen** fra Norges Bondelag er en pris som blir delt ut til ungdommer under 30 år med konkrete ideer til, eller som er i ferd med å etablere, ny næringsvirksomhet i bygdesamfunn. Prisen ble opprettet i forbindelse med Bondelagets 100-årsjubileum i 1996. Da gav Statens Landbruksbank 100&nbsp;000 kroner til et idéutviklingsfond med navnet Askeladden. Fondet kunne maksimalt dele ut 20&nbsp;000 kroner til hver prisvinner, men er seinere økt til 30&nbsp;000 kroner. De første vinnerne var båtbyggeren Jørn Magne Flesjå og motorsykkelentusiasten Jo Sætre.
Bill & Melinda Gates Foundation

**Bill & Melinda Gates Foundation** er verdens største transparante humanitære stiftelse, grunnlagt av Bill og Melinda Gates i 2000. 

Stiftelsens primære mål er globale; forbedre grunnleggende helsetjenester, redusere ekstrem fattigdom. I USA arbeider stiftelsen med å gi lik adgang til utdanning og tilgang til informasjonsteknologi. Stiftelsen har blant annet gitt betydelige midler til The Global Fund for å bidra til kampen mot hiv/aids, tuberkulose og malaria. Stiftelsen støtter den globale vaksineallianse GAVI, sammen med bl.a. den norske stat.

Stiftelsen har hovedkontor i Seattle, USA og kontrolleres av ekteparet Gates og deres nære venn, Warren Buffett. Ved utgangen av 2007 hadde stiftelsen en kapital på 38,7 milliarder dollar og 520 ansatte.

## Referanser


## Eksterne lenker
*
Vår Frue av Lourdes i Guangzhou

**Vår Frue av Lourdes** (露德圣母堂) er en liten katolsk kirke i Guangzhou i Kina. Den ligger på Shamianøya og ble bygd på den franske delen av øya i 1892. Kirken er blitt restaurert etter kulturrevolusjonen, men trenger sårt til ytterligere restaurasjon (2010). 

Den er en meget populær bryllupskirke.
Karin Buder

**Karin Buder** (født 28. juli 1964 i Sankt Gallen i Steiermark i Østerrike) er en tidligere østerriksk alpinist.

Hun feiret karrierens største triumf i VM 1993 i japanske Morioka, da hun ble verdensmester i slalåm. Tidligere hadde hun to ganger havnet like utenfor seierspallen. I VM 1987 i Crans-Montana kom hun på fjerdeplass, og i OL 1992 i Albertville kom hun på femte.

VM-seieren ble hennes siste renn, kort tid etterpå kunngjorde hun at hun la opp. I verdenscupen vant hun ett renn, slalåmrennet i Stranda i Norge 11. mars 1990.

## Referanser


## Eksterne lenker
*
Industriell økonomi

**Industriell økonomi** (*industrial management*, *industrial organization* eller *industrial engineering* på engelsk) er et fagfelt som kombinerer teknologi, økonomi og administrasjon. Fagfeltet er opptatt av å utvikle metoder og verktøy for å kunne foreta gjennomtenkte strategisk og operasjonelle beslutninger i virksomheter. 

Det blir undervist i industriell økonomi på masternivå ved NTNU, Norges miljø- og biovitenskapelige universitet, Universitetet i Sørøst-Norge, Universitetet i Agder og Universitetet i Stavanger.

## Eksterne lenker
* 
* Institutt for industriell økonomi og teknologiledelse ved NTNU
* Norges miljø- og biovitenskapelige universitet   (NMBU) 
* Masterstudiet i industriell økonomi ved UiA
* Masterstudiet i industriell økonomi ved UiS
Merete Alfsen

**Merete Alfsen** (født 1950) er en norsk oversetter. Hun har oversatt mange romanklassikere fra engelsk til norsk, og er blant annet den britiske samtidsforfatteren Ali Smiths faste oversetter til norsk.

## Bakgrunn og arbeid
Alfsen er datter av ingeniør Petter Wilhelm Alfsen. Sine første barndomsår tilbragte hun på Østlandet før familien flyttet til Bergen. Hun var gift med Terje Rød-Larsen 1971-1982 og de er foreldre til Hilde Rød-Larsen. 

På slutten av 1970-årene studerte Alfsen litteraturvitenskap, og det var i denne perioden hun tok sine første oversetteroppdrag. Hun debuterte som skjønnlitterær oversetter i 1981. Siden ble studiene avbrutt, og Alfsen tok jobb i NRK. I NRK arbeidet Alfsen som hallodame frem til 1986 da hun gikk over til å jobbe i radioen. 

I 1988 var hun redaktør for antologien *I min fars hus* (Pax forlag), der fjorten kjente, norske kvinner skrev om far-datter-forholdet. 

Hun har oversatt for Pax forlag, Aschehoug med flere. Alfsen har vært fast litteraturanmelder i Dagbladet. Alfsen oversetter hovedsakelig fra engelsk til bokmål. Hun har også oversatt fra svensk.

## Priser
Alfsen har mottatt flere priser for sine oversettelser.
* 1992: Kultur- og kirkedepartementets oversetterpris for barne- og ungdomslitteratur – for oversettelse av John Marsdens roman *Så mye å si deg...*
* 1994: Bastianprisen – for oversettelse av Virginia Woolfs roman *Orlando*
*1997: Bokklubbenes skjønnlitterære oversetterpris
*2006: Bastianprisen for barne- og ungdomslitteratur – for oversettelse av William Nicholsons barnebok *Vindsangeren*
*2011: Kritikerprisen for beste oversettelse – for oversettelse av A.S. Byatts roman *Barnas bok*
*2016: Det Norske Akademis Pris til minne om Thorleif Dahl

Hun var også nominert til Kritikerprisen for beste oversettelse 2007, for sin oversettelse av Ali Smiths roman *LIKE*.

Ved tildelingen av *Det Norske Akademis Pris til minne om Thorleif Dahl* i 2016 ga juryen følgende begrunnelse:«Det Norske Akademis pris til minne om Thorleif Dahl går i år til en av våre fremste skjønnlitterære oversettere, Merete Alfsen. Siden debuten i 1981 har hun oversatt nærmere nitti bøker. Sentralt i hennes oversettergjerning står forfattere som Ali Smith, Alice Hoffman, Amy Tan, Jane Austen og Virginia Woolf. (---) Før hun ble oversetter på heltid arbeidet Merete Alfsen i studietiden frilans i NRK som sendeleder i TV og programleder i Nitimen og Reiseradioen. Hun har også vært fast litteraturanmelder i Dagbladet. (---) Akademiets pris gis hvert år til en forfatter eller oversetter for fremragende bruk av det riksmål som etter de siste rettskrivningsreformer faller sammen med offisielt bokmål i sin moderate variant. Prisen på kr 100 000 overrekkes på årsfesten til Det Norske Akademi for Språk og Litteratur 21. november.»
## Referanser


## Eksterne lenker
* Oversikt over Alfsens oversettelser 1986-2010 på Nasjonalbibliotekets hjemmesider
Maria Höfl-Riesch

**Maria Höfl-Riesch** (født **Maria Riesch**; 24. november 1984 i Garmisch-Partenkirchen) er en tysk tidligere alpinist. Hun er dobbelt olympisk mester fra OL i Vancouver. Hun vant verdenscupen sammenlagt i 2011. Hun giftet seg og skiftet navn til Höfl-Riesch 14. april 2011. Hennes yngre søster Susanne er også tidligere alpinist.

## Karrière
Maria Riesch debuterte i verdenscupen i sesongen 2000/01. Under junior-VM 2001 i Verbier ble hun verdensmester i kombinasjonsøvelsen. I tillegg tok hun sølv i super-G og bronse i utfor.

Sesongen 2001/02 fortsatte fremgangen. I Tarvisio ble hun juniorverdensmester i super-G, og tok sølv i slalåm. Ssongen 2002/2003 ble hun nummer 14 sammenlagt i utforcupen. Hun vant flere medaljer i junior-VM, denne gang gull i kombinasjonen og bronse i storslalåm.

Vinteren 2003/2004 var Rieschs til da beste sesong. I Maribor ble hun dobbelt juniorverdensmester (storslalåm og utfor), og etablerte seg som alpinist i verdenstoppen. I løpet av en måned gikk hun til topps i verdenscuprenn i slalåm, super-G og utfor. Hun endte på tredjeplass i verdenscupen sammenlagt.

De neste to sesongene slet Riesch med store skadeproblemer, blant annet skulder- og kneskader. Sesongen 2005/06 startet hun bare i seks renn. I sesongen 2006/07 gjorde hun et vellykket comeback ved å vinne sesongens første utforrenn i Lake Louise.

Fremgangen fortsatte, og Riesch endte på 3.-plass sammenlagt i verdenscupen 2007/08. Den påfølgende sesongen ledet hun verdenscupen sammenlagt ved nyttårstider, etter blant annet å ha vunnet tre slalåmrenn på rad.

Maria Riesch ble verdensmester i slalåm i Val-d’Isère i 2009. I samme mesterskap ble hun nr 4 i super-kombinasjon, nr 8 i super-G, nr 10 i utfor og nr 28 i storslalåm.

Riesch ble olympisk mester i Vancouver i 2010 både i slalåm og i kombinasjon. Hun var den første kvinnelige alpinist som plasserte seg blant de ti beste i samtlige fem OL-grener. Maria Riesch ble 30. april 2010 tildelt utmerkelsen Silberne Lorbeerblatt av forbundspresident Horst Köhler for sine prestasjoner.

VM i Garmisch-Partenkirchen 2011 tok hun bronse i utfor og super-G. I VM i alpint 2013 i Schladming tok hun gull i superkombinasjonen og bronse i utfor.

Hun la opp i 2014. Hun ble kåret til årets sportskvinne av tyske sportsjournalister både i 2010 og 2014.

## Største meritter
### OL-medaljer

### VM-medaljer

### Verdenscupseire
28 seiere (elleve i utfor, tre i super-G, ni i slalåm, fire i superkombinasjon, én i lagøvelsen )

### Sammenlagtplasseringer i verdenscupen

## Referanser


## Eksterne lenker
* 
* 
* 
*
Syrtveit Fiskeanlegg

**Syrtveit Fiskeanlegg** er lokalisert ved Syrtveitsfossen i Otra, like nedstrøms utløpet av Byglandsfjorden i Evje og Hornnes kommune. Fiskeanlegget ble bygd av Otteraaens Brugseierforening i 1992 for å oppfylle utsettingspålegg gitt i konsesjonsvilkår for reguleringer i Otravassdraget. 

Syrtveit Fiskeanlegg eies av Otteraaens Brugseierforening, men Agder Energi Vannkraft har ansvaret for drift av anlegget. Anlegget produserer i dag 100&nbsp;000 yngel av bleke og ca. 20&nbsp;000 yngel av ørret. Hovedproduksjonen av fisk går til konsesjonspålagde fiskeutsettinger, men anlegget driver også salg av settefisk av ørret til privatpersoner.
Erika

**Erika** er et kvinnenavn dannet av mannsnavnet *[[Erik]]*, som har urnordisk opprinnelse.

## Etymologi
*Erika* er dannet av mannsnavnet *[[Erik]]*, som har opprinnelse i de urnordiske ordene **aina*, «alene, en», eller **aiwa*, «evig, alltid», og *rikia<small>R</small>*, «rik, mektig leder».

*Erica* er en engelsk og svensk form av navnet, og *Érica* er en portugisisk form.

*Erika* er også et japansk kvinnenavn, skrevet som 英姫 i kanji.  英 betyr «fremragende» eller «England» og 姫 betyr «prinsesse» eller «adelskvinne». Navnet skrives som えりか med hiragana, og エリカ med katakana.

## Utbredelse
*Erika* og *Erica* er kjent brukt i Sverige første gang i 1686, og var mest brukt i perioden 1980–1999. I Norge er *Erika* kjent brukt første gang i 1733, og *Erica* i 1736. *Erika* var noe brukt i perioden 1890–1910, hovedsakelig i Nord-Norge og i Skjeberg i Østfold.

Navnet *Erika* har vært mest brukt i Norge i fra 1980-årene og hadde en popularitetstopp med 0,1 % i 2008.

|}

## Kjente personer med navnet
Personene i listen er ordnet kronologisk etter fødselsår.
* Erika Eleniak (f 1969), amerikansk skuespiller
* Erica Leerhsen (f 1976), amerikansk skuespiller
* Erica Durance (f 1978), canadisk skuespiller
* Erika Christensen (f 1982), amerikansk skuespiller

## Navnedag
*Erika* har navnedag i flere land, oftest 18. mai. Den norske navnedagen er .

## Referanser


## Eksterne lenker
*
Liwan

**Liwan** (kinesisk: 荔湾; pinyin: *Lìwān*) er et distrikt i den sørkinesiske metropolen Guangzhou. Den omfatter det gamle Guangzhou, noe gatebildet fremdeles (2008) bæres sterkt preg av. Her er Shamianøya med mange minner fra fremmedmaktenes nærvær i byen, de gamle Xiguan-husene og en rekke gamle markeder og innkjøpsområder. 

## Kulturminner
Forfedretempelet til familien Chen (陈家祠堂, *Chen jia citang*) og Kantons gamle tollhus (粤海关旧址, *Yuehaiguan jiuzhi*) står på Folkerepublikken Kinas liste over kulturminner.

## Administrative enheter

## Eksterne lenker
*
Erling Langleite

**Erling Langleite** (født 17. desember 1943) er en norsk oversetter.

Sammen med Kari Bolstad fikk han i 1991 Kultur- og kirkedepartementets oversetterpris for barne- og ungdomslitteratur for oversettelse av *Hunden som sprang mot ei stjerne* av Henning Mankell. 

## Bibliografi
* *PONS Reisewörterbuch : Norwegisch* (1995) sammen med flere
* *Norwegisch : Sprachführer mit Insider-Tipps ; Sprechen und Verstehen – ganz einfach* (1997/2003) sammen med Kari Bolstad

## Referanser
Erica

**Erica** kan sikte til:

* Erica (kvinnenavn)
* ''Erica'' (planteslekt) – en planteslekt i lyngfamilien som på norsk har navnet klokkelyngslekta
* *Erica* – en norsk kortfilm fra 2016
Siri Ness

**Siri Ness** (født 7. desember 1946) er en norsk oversetter.

Ness har mottatt flere priser for sitt virke som oversetter:
* Kultur- og kirkedepartementets oversetterpris for barne- og ungdomslitteratur 1982 for oversettelse av Maria Gripe: *Agnes Cecilia – en selsom historie*
* Bastianprisen for barne- og ungdomslitteratur 1985, for oversettelse av Mary Norton: *Lånerne til værs*
* Kultur- og kirkedepartementets oversetterpris for barne- og ungdomslitteratur 1989 for oversettelse av Janni Howker: *Udyret*
Unni Sands bildebokpris

**Unni Sands bildebokpris** ble opprettet i 1987 til minne om den da nylig avdøde Unni Sand (1932–1987), mangeårig bibliotekar ved Deichmanske bibliotek i Oslo og styremedlem i Norsk barnebokforum.

Hennes etterlatte ønsket å hedre hennes minne ved å gi  kroner til en pris som skulle bære hennes navn. Prisen ble utdelt av Norsk barnebokforum i samarbeid med familien. Prisen besto av  kroner hver gang, og ble første gang utdelt i 1997 for beste billedbok utgitt i 1996.

Det ble utdelt pris fire år på rad. På grunn av liten oppmerksomhet ble prisen ikke videreført.

## Prismottagere
* 1996 – Malgorzata Piotrowska for *Et tre*
* 1997 – Lars Elling for *To og to*
* 1998 – Oddmund Hagen og Akin Duzakin for *Over jordet*
* 1999 – Svein Nyhus for *Verden har ingen hjørner*

## Referanser
Aud Kari Steinsland

**Aud Kari Steinsland** (født 27. april 1950 i Askvoll) er en norsk lokalpolitiker fra Arbeiderpartiet. Hun var ordfører i Askvoll kommune i Sogn og Fjordane fra 2003 til 2011. Hun var første Ap-ordføreren i kommunen, og første ordfører fra et annet parti enn Senterpartiet på 32 år. Hun var fylkestingsrepresentant i perioden 1999-2003, men hadde ikke tidligere sittet i kommunestyret. 

Steinsland var fylkesleder i Sogn og Fjordane Arbeiderparti 2007-2009. Hun er leder av Askvoll Arbeiderparti fra 2014.

Steinsland har lærerskoleeksamen fra Sogndal lærerskole fra 1974 og er lærer av yrke. 

## Referanser
Emanuel Witz

**Emanuel Witz** (født 27. juni 1717 i Biel, død 11. desember 1797 samme sted) var en sveitsisk maler. 

Han startet ut i yrkeslivet som *skriver* (i betydningen skrivekyndig person, sekretær). Broren var billedhugger, og hos ham lærte han å tegne, som ble fulgt opp hos Robert Huber i Bern. Han dro til Paris for å fortsette skoleringen under maleren Louis Galloche. Til venne- og bekjentskapskretsen kan nevnes: Edmé Bouchardon, François Boucher, Pierre-Jacques Cazes, Charles-Joseph Natoire og Charles André van Loo.

Han virket i lengre tid som genre-, historie- og portrettmaler i Spania og Portugal. Etter en del viderverdigheter i Spania, kom han tilbake til Biel i 1760, og ble der livet ut.

## Referanser


## Litteratur
* Friedrich Müller: *Die Künstler aller Zeiten und Völker*, Band 3, Stuttgart 1864
* G.K Nagler: *Neues allgemeines Künstler-Lexicon*, Band 22, München 1852 (Google Buchsuche)

## Eksterne lenker
* Schweizerisches Institut für Kunstwissenschaft - SIKART Lexikon - Witz, Emanuel
* Werke von Emanuel Witz in der Kunstsammlung Biel
* Dictionnaire du Jura - Witz, Emmanuel
Kevin

**Kevin** er et mannsnavn med flere mulige opprinnelser. Det kan være:
* en engelsk form av det irske navnet *Caoimhín*, som er dannet av *caoimh*, «pen, elsket».
* en engelsk form av det gammelirske navnet *Cáemgen*, som er dannet av *caem*, «vakker», og *gein*, «fødsel».

## Utbredelse
*Kevin* var et populært navn i England fra 1950-årene til 1980-årene.

*Kevin* har vært et populært navn i USA i siden 1940-årene og hadde en popularitetstopp med 1.5% i 1965.

Navnet *Kevin* har vært vanlig i Norge fra 1990-årene og hadde en popularitetstopp med 0,5 % i 2002 (generasjon Z).

I Sverige har *Kevin* vært mest brukt fra 1990-årene.

|}

## Kjente personer med navnet
* «Kevin» er artistnavnet til hip-hoper Kevin «Karma» Eriksen (f. 1975) som solist.

Personene i listen er ordnet alfabetisk
* Kevin Bacon (f 1958), amerikansk skuespiller
* Kevin Cramer (f. 1961), amerikansk politiker
* Kevin Costner (f 1955), amerikansk skuespiller og regissør
* Kevin De Bruyne (f. 1991), belgisk fotballspiller 
* Kevin Wayne Durant (f. 1988), amerikansk basketballspiller
* Kevin Federline (f 1978), amerikansk danser
* Kevin James (f 1965), amerikansk skuespiller
* Kevin Keegan (f 1951), engelsk fotballspiller
* Kevin Kline (f 1947), amerikansk skuespiller
* Kevin Magnussen (f. 1992), dansk racerfører
* Kevin Spacey (f 1959), amerikansk skuespiller
* Kevin Vågenes (f. 1986), norsk skuespiller, komiker og manusforfatter
* Kevin Whately (f. 1951), britisk skuespiller

## Referanser


## Eksterne lenker
*
Serhij Sednjev

**Serhij Anatolijovytsj Sednjev** (ukrainsk Сергій Анатолійович Седнєв, russisk Сергей Анатольевич Седнев [*Sergej Anatoljevitsj Sednev*], født 19. desember 1983 i Hlukhiv) er en ukrainsk tidligere skiskytter.

Han debuterte i verdenscupen i 2004 i Ruhpolding. I de følgende årene deltok han vekselvis i europacup- og verdenscupløp. Hans foreløpig beste resultat er en tredjeplass på 20 km under verdenscupløpene i Pokljuka i desember 2007.

Han avla positiv dopingprøve i Antholz 22. januar 2013. Han ble avslørt først to år etterpå etter at nye testmetoder var tatt i bruk.

## Plasseringer i verdenscupen

(Per 25. februar 2008)

## Referanser


## Eksterne lenker
* 
* Sednev på ''Biathlonworld''
Edward B. Lewis

**Edward B. Lewis** (født 20. mai 1918 i Wilkes-Barre i Pennsylvania i USA, død 21. juli 2004) var en amerikansk biolog og genteknolog. Han vant nobelprisen i fysiologi eller medisin i 1995.

## Priser (utvalg)
* 1991 – Albert Lasker Basic Medical Research Award

## Referanser


## Eksterne lenker
Diego Tristán

**Diego Tristán Herrera** (født 1. mai 1976 i La Algaba) er en spansk tidligere fotballspiller.
Han har blant annet spilt for , , ,  og . Han fikk også 15 kamper og fire mål for Spanias herrelandslag i fotball, hvor han blant annet var med i troppen til VM i fotball 2002.

## Referanser


## Eksterne lenker
*
Kunst på Arbeidsplassen

**Kunst på Arbeidsplassen** (**KpA**) (etablert 22. juni 1950 i Oslo) er en norsk medlemsorganisasjon som leier ut kunst til bedrifter og organisasjoner over hele landet. Initiativtager var kunsthistoriker Harry Fett, som beskrev sin idé i to bøker, *Kunst på arbeidsplassen* (1946) og *Mere kunst på arbeidsplassen* (1948).  Initielt var organisasjonen støttet av LO og Norsk Arbeidsgiverforening og hadde medlemmer fra det private næringslivet, som Akers mekaniske verksted, Christiania Spigerverk, Freia og Tiedemanns Tobaksfabrik.

KpA forvalter en samling på mer enn 6000 bilder og 300 utstillinger, og har 160 medlemmer fordelt over landet.
Av nasjonale kunstnere nevnes Jakob Weidemann, Frans Widerberg, Odd Nerdrum, Inger Sitter,
Gunnar S. Gundersen og Kåre Tveter.  Av internasjonale kunstnere kan følgende nevnes,
Jeff Koons, Cindy Sherman, Thomas Struth, Candida Höfer, Jenny Holzer,
Matthew Barney, Olafur Eliasson, Takashi Murakami og
Raymond Pettibon.
## Referanser
Hans Braarvig

**Hans Braarvig** (født 17. april 1905, død 11. februar 1986) var en norsk forfatter, oversetter, forlagsmann og tegneseriepioner. Han brukte også pseudonymet **Håkon Bjerre**, både som forfatter og oversetter.

Braarvig skrev både voksenbøker og guttebøker. For sine barnebøker benyttet han pseudonymet Håkon Bjerre. Pseudonymet brukte han også ofte også når han oversatte barnebøker. Det finnes fram til midten av 1950-tallet igjen på seriebøker som Den ensomme rytter og Biggles, men også på de første oversettelsene av Pippi Langstrømpe og andre.

Braarvig var ansatt i Damm forlag, og ledet under andre verdenskrig forlaget etter at eieren Arne Damm ble arrestert og sendt til Tyskland i 1942. I denne tiden ble han en foregangsmann for norske tegneserier ved sitt arbeide med *Damms billedserier* - Norges første tegneseriehefte. Han fikk tegneren Jacob Grundt til å lage tegneserie av Edward S. Ellis Hjortefot-bøker, og skrev selv manus til serien basert på bøkene. Fra 1943 skrev han som Håkon Bjerre manus for en egenforfattet tegneserie ved navn *Den grå ulv*.

I 1966 fikk Braarvig Bastianprisen for sin oversettelse av Günter Grass *Hundeår*. I 1978 fikk han Kultur- og kirkedepartementets oversetterpris for barne- og ungdomslitteratur for sitt arbeide med *Paula* av Christina Kövesi.

Hans Braarvig er far til religionshistorikeren Jens Braarvig.

## Bibliografi
* *Helt mot høvding* &ndash; (1938)
* *Grønne djevler* &ndash; sakprosa, historien om No. 5 Troop 10 Interallied Commando (1950)
* *Stormen* &ndash; (1950)
* *Uvær ved Sankt-Hans* &ndash; (1957)
* *Kadetten fra «Bounty»* &ndash; (1964)
* *Eventyr fra Tusen og en natt* &ndash; eventyr i gjenfortelling (1976)

### som Håkon Bjerre
* *Hjalle og vi* &ndash; (1937)
* *Hjalle og vi i Spania* &ndash; (1938)
* *Den flyvende skarabé* &ndash; (1942)
* *Japps underlige eventyr* &ndash; (1942)
* *Fetter John* &ndash; (1944)
* *Keiseren av Spania* &ndash; (1946)

## Referanser
FNs sikkerhetsråds resolusjon 242

**FNs sikkerhetsråds resolusjon nr. 242** ble enstemmig vedtatt av FNs sikkerhetsråd den 2. november 1967, i etterkant av seksdagerskrigen. Den ble vedtatt under Kapittel VI 
av De forente nasjoners pakt. Resolusjonen ble utarbeidet av den britiske ambassadøren Lord Caradon, og ble valgt foran fire andre utkast som var under overveielse.  

Resolusjonen oppfordrer til «etablering av rettferdighet og varig fred i Midtøsten» som kan oppnås ved «innføringen av begge de følgende prinsipper:» «Tilbaketrekking av israelske væpnede styrker fra okkuperte territorier i den nylige konflikten» og: «Avslutning av alle krav eller stater i krigstilstand» og respekt for hver av statene i området sin rett til å leve i fred innenfor sikre og godkjente grenser. Egypt, Jordan, Israel og Libanon ble med i konsultasjon med FNs representant over innføringen av resolusjon 242. Etter først å ha fordømt den i 1967, aksepterte Syria resolusjonen i mars 1972 &ndash; med forbehold. Syria aksepterte formelt Sikkerhetsrådets resolusjon 338, våpenhvilen ved slutten av Jom kippur-krigen, som sluttet seg til resolusjon 242.

Det er en av FNs resolusjoner som det refereres oftest til i politikk knyttet til Midtøsten.

## Referanser


## Eksterne lenker
*
Jurgens

**Jurgens**, **Jurg** eller **Jürgen** (norsk: Jørgen) er navn som avleder fra George, og er et utbredt navn blant afrikandere i Sør-Afrika. George er et greskt navn som avleder fra ordet «georgos» som betegner et landbruksmenneske eller bonde. Georgos er satt sammen av ordene «gea» som betyr *jord* og «ergon» som betyr *arbeid*. Navnet er utbredt blant boerne, da «boer» betyr *bonde*.
Code Name: The Cleaner

***Code Name: The Cleaner*** er en amerikansk action/komedie fra 2007 med Cedric the Entertainer, Lucy Liu, Callu Keith Rennie og Nicollette Sheridan i hovedrollene. 

## Handling
Etter at han våkner opp ved siden av et lik og en koffert full av penger, men med hukommelsestap, begynner Jake Rogers (Cedric the Entertainer) å tro at han er en hemmelig agent. Som et resultat av dette havner han midt oppe i en farlig statlig konspirasjon. Selv om han ikke vet det selv har han en viktig informasjonsbit som kan avsløre at både CIA og FBI er involvert i ulovlige våpenhandler. Jake møter Diane (Nicollette Sheridan), som forteller at hun er kona hans. Hun tar ham med til en doktor for å få sjekket ham, og der overhører Jake at Diane og doktorene diskuterer hvordan de skal få tilbake hukommelsen hans. Doktoren foreslår et seksuelt scenario, og Jake stikker av med kofferten med pengene i en Mercedes. Han møter Gina (Lucy Liu), en agent som er involvert i saken, og hun hjelper ham, og blir etter hvert forelsket i ham. Hun forteller at Jake arbeider som vaktmester i den hemmelige organisasjonen D.A.R.T, men han tror ikke på henne.

## Rolleliste

## Kritikk
Filmen fikk dårlige kritikker, og har en samlet vurdering på bare 4% på Rotten Tomatoes.com. Filmen feilet i kinosalene, og spilte bare inn like over 9 millioner amerikanske dollar, godt under filmens budsjett på over 20 millioner.

Filmen ble også nominert til Razzie-prisen for «Dårligste kvinnelige birolle» (Nicollette Sheridan) under den 28. Razzie-utdelingen, men den «tapte» for Eddie Murphy i *[[Norbit (film)|Norbit]]*.

## Eksterne lenker
* 
* 
* Offisiell filmtrailer